
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 192 

29 Σεπτεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

265. Τροποποίηση διατάξεων του Π.Δ. 67/1980 «περί 

μέτρων προς πρόληψιν και καταστολήν των με¬ 
ταδοτικών νόοων των χοίρων» (Α 22) και του Π.Δ. 
307/1990 «Καθορισμός όρων και προϋποθέ¬ 
σεων για την οργάνωση και λειτουργία νεκροτα¬ 
φείων μικρών ζώων» (Α 127) . 

266. Ευεργετικός υπολογισμός ημερών εργασίας ή 
συμμετοχής σε προγράμματα εκπαίδευσης ή 
επαγγελματικής κατάρτισης κρατουμένων .... 

267. Ρύθμιση θεμάτων Υπηρεσιών της Ελληνικής 

Αστυνομίας, κατά τροποποίηση του π.δ. 582/ 
1984 (Α -208), του π.δ. 95/1987 (Α -56) και του 
π.δ. 161/1988 (Α -74). 

ΣΥΜΒΑΣΕΙΣ 

Για την τροποποίηση της από 8 Μαρτίου 1962 Σύμβα¬ 
σης μεταξύ του ΕΛΛΗΝΙΚΟΥ ΔΗΜΟΣΙΟΥ αφενός 
και της Εθνικής Τράπεζας της Ελλάδος, της Ελληνι¬ 
κής Εταιρείας Χημικών Προϊόντων και Λιπασμάτων, 
της εταιρείας ΟΟΜΡΑΟΝΙΕ ΟΕ 3ΑΙΝΤ ΟΟΒΑΙΝ και 
του Ανδρέα Μεντζελόπουλου αφετέρου για την 
ίδρυση εργοστασίου λιπασμάτων. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 265 (1) 

Τροποποίηση διατάξεων του Π.Δ. 67/1980 «περί μέτρων 
προς πρόληψιν και καταστολήν των μεταδοτικών νό¬ 
σων των χοίρων» (Α 22) και του Π.Δ. 307/1990 «Καθο¬ 
ρισμός όρων και προϋποθέσεων για την οργάνωση και 
λειτουργία νεκροταφείων μικρών ζώων» (Α 127). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 248/1914 «περί οργανώσεως 
της Ζωοτεχνικής και Κτηνιατρικής Υπηρεσίας» (Α 110), 
που προστέθηκε με το άρθρο μόνο του Α.Ν. της 
23.1.1936 «περί συμπληρώσεως του Ν. 248/1914» περί 


οργανώσεως της Ζωοτεχνικής και Κτηνιατρικής Υπηρε¬ 
σίας» (Α 47). 

β) Της περίπτ. β της παρ. 2 του άρθρου 32 του Ν. 1845/ 
1989 «Ανάπτυξη και αξιοποίηση της αγροτικής έρευνας 
και τεχνολογίας - Δασοπροστασία και άλλες διατάξεις» (Α 
102 ). 

2. Τις διατάξεις του άρθρου 34 του Ν. 2168/1993 «Ρύθ¬ 
μιση θεμάτων που αφορούν όπλα, πυρομαχικά, εκρηκτι¬ 
κές ύλες, εκρηκτικούς μηχανισμούς και άλλες διατάξεις» 
(Α 147). 

3. Τις διατάξεις του άρθρου 29Α του Ν. 1558/1985 
«Κυβέρνηση και κυβερνητικά όργανα» (Α 137), που προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1721/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροποποι¬ 
ήθηκε με το άρθρο 1 του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α 38). 

4. Την 358731/14.10.1996 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Δημήτριο Σωτηρλή και Βα¬ 
σίλειο Γερανίδη» (Β 939). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Την 404/1997 γνωμοδότηση του Συμβουλίου της 
Επικράτειας, με πρόταση του Υφυπουργού Γεωργίας, 
αποφασίζουμε: 

Αρθρο μόνο 

1. Η παρ. 1 του άρθρου 2 του Π.Δ. 67/1980 (Α 22) αντι¬ 
καθίσταται ως ακολούθως: 

«1. Η εκτέλεση της προβλεπόμενης στο άρθρο 1 απο- 
φάσεως ανατίθεται στις κτηνιατρικές υπηρεσίες της οι¬ 
κείας Νομαρχιακής Αυτοδιοίκησης». 

2. Η περίπτωση ε του άρθρου 2 του Π.Δ. 307/1990 (Α 
127) καταργείται. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Γεωργϊας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΒΑΣΙΛΕΙΟΣ ΓΈΡΑΝΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 266 (2) 

Ευεργετικός υπολογισμός ημερών εργασίας ή συμμετο¬ 
χής σε προγράμματα εκπαίδευσης ή επαγγελματικής 
κατάρτισης κρατουμένων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 25 του 
Ν. 2058/52, όπως αντικαταστάθηκαν με την παράγραφο 
2 του άρθρου 4 του Ν. 2207/1994 (ΦΕΚ 65Α) και στη συ¬ 
νέχεια με τις διατάξεις της παραγράφου 19α του άρθρου 3 
του Ν. 2479/1997 (ΦΕΚ 67Α). 

2. Τις διατάξεις του άρθρου 29α του Ν. 1588/1985 
όπως προσετέθη με το άρθρο 27 του Ν. 2081/1992 (Α’ 
154) και τροποποιήθηκε με το άρθρο 1 παρ. 2α του Ν. 
2469/1997 (Α’ 38). 

3. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού προϋπολογι¬ 
σμού. 

4. Την αριθ. 371/1997 γνωμοδότηση του Συμβουλίου 
της Επικράτειας με πρόταση του Υπουργού Δικαιοσύνης, 
αποφασίζουμε: 

Άρθρο μόνο 

Το μέτρο του ευεργετικού υπολογισμού ημερών εργα¬ 
σίας ή συμμετοχής σε προγράμματα εκπαίδευσης ή επαγ¬ 
γελματικής κατάρτισης για κρατουμένους, καθορίζεται ως 
ακολούθως: 

1) Κάθε ημέρα απασχόλησης υπολογίζεται ως δύο (2) 
ημέρες εκτιομένης ποινής στις περιπτώσεις: 

α. Αγροτικής ή κτηνοτροφικής εργασίας, πόσης (ρύ¬ 
σεως, η οποία εκτελείται σε Αγροτική φυλακή ή σε Αγρο¬ 
τικό Σωφρονιστικό Κατάστημα Ανηλίκων. 

β. Τεχνικής εργασίας, πάσης φύσεως, η οποία πραγμα¬ 
τοποιείται σε εργαστήριο ή συνεργείο Αγροτικής φυλακής 
ή Αγροτικού Σωφρονιστικού Καταστήματος Ανηλίκων. 

γ. Εργασίας η οποία εκτελείται σε υφαντουργείο ή ρα¬ 
φείο ή τυπογραφείο ή βιβλιοδετείο ή φακελλοποιείο 
οποιοσδήποτε φυλακής ή Σωφρονιστικού Καταστήματος 
καθώς και συμμετοχής σε προγράμματα εκπαίδευσης ή 
επαγγελματικής κατάρτισης οε παραγωγικά εργαστήρια της 
Κλειστής Κεντρικής Φυλακής Γυναικών Κορυδαλλού. 

δ. Εργασίας η οποία εκτελείται σε αρτοποιείο ή στρω- 
ματοποιείο οποιοσδήποτε φυλακής ή Σωφρονιστικού Κα¬ 
ταστήματος. 

ε. Εργασίας μάγειρα, βοηθού μάγειρα, η οποία εκτελεί- 
ται για παρασκευή συσσιτίου κρατουμένων οε οποιαδή¬ 
ποτε φυλακή ή Σωφρονιστικό Κατάστημα. 

στ. Εργασίας οικοδόμου, σιδηρουργού, βοηθού υδραυ¬ 
λικού, βοηθού ηλεκτρολόγου, ελαιοχρωματισμού, συντη- 
ρητού κτιρίου, νοσοκόμου ή βοηθού νοσοκόμου, η οποία 
πραγματοποιείται σε κάθε φυλακή ή Σωφρονιστικό Κατά¬ 
στημα. 


ζ. Συμμετοχής σε προγράμματα εκπαίδευσης ή επαγ¬ 
γελματικής κατάρτισης τα οποία πραγματοποιούνται σε 
οποιαδήποτε Αγροτική φυλακή ή Αγροτικό Σωφρονιστικό 
Κατάστημα Ανηλίκων με ή χωρίς παραγωγική διαδικασία, 
καθώς και συμμετοχής σε αντίστοιχα προγράμματα με πα¬ 
ραγωγική διαδικασία σε οποιαδήποτε φυλακή ή Σωφρονι¬ 
στικό Κατάστημα. 

2) Κάθε ημέρα απασχόλησης, υπολογίζεται ως μία και 
τρία τέταρτα ημέρες εκτιομένης ποινής στις περιπτώ¬ 
σεις: 

α. Εργασίας πάσης φύσεως η οποία πραγματοποιείται 
σε εργαστήριο ή συνεργείο φυλακής ή Σωφρονιστικού Κα¬ 
ταστήματος, πλην των αναφερομένων στην περίπτωση 1 
του παρόντος. 

β. Εργασίας κουρέα, βοηθού αποθηκαρίου, πλύντου κα¬ 
θώς και πάσης φύσεως τεχνικής εργασίας, η οποία εκτε- 
λείται σε οποιαδήποτε φυλακή η Σωφρονιστικό Κατά¬ 
στημα, πλην των αναφερομένων στην περίπτωση 1 του 
παρόντος. 

γ. Εργασίας αγγελιοφόρου, τραπεζοκόμου, καθώς και 
εργασίας σε καφενείο ή πρατήριο οποιοσδήποτε φυλακής 
ή Σωφρονιστικού Καταστήματος. 

3. Κάθε ημέρα απασχόλησης υπολογίζεται ως μία και 
μισή ημέρα εκτιομένης ποινής στις περιπτώσεις: 

α. Εργασίας καθαρισμού καθώς και βοηθητικής εργα¬ 
σίας πάσης φύσεως, πλην των αναφερομένων στις περι¬ 
πτώσεις 1 και 2 του παρόντος. 

β. Συμμετοχής σε προγράμματα εκπαίδευσης ή επαγ¬ 
γελματικής κατάρτισης, που αφορούν διάφορα αντικεί¬ 
μενα εκπαίδευσης ή επαγγελματικής κατάρτισης, τα 
οποία πραγματοποιούνται χωρίς παραγωγική διαδικασία, 
σε οποιαδήποτε φυλακή ή Σωφρονιστικό Κατάστημα. 

Από τη δημοσίευση του παρόντος καταργείται το Π.Δ. 
7/1995 (ΦΕΚ 3 Α795). 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 17 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 267 (3) 

Ρύθμιση θεμάτων Υπηρεσιών της Ελληνικής Αστυνομίας, 
κατά τροποποίηση του π.δ. 582/1984 (Α’-208), του 
π.δ. 95/1987 (Α’-56) και του π.δ. 161/1988 (Α’-74). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α’ και β’ του 
ν. 1481 /1984 «Οργανισμός Υπουργείου Δημόσιας Τάξης» 
(Α’ - 152), όπως αυτό αντικαταστάθηκε με το άρθρο 1 
παρ. 1 του ν. 1590/1986 (Α’ - 49). 

2. Τις διατάξεις του π.δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ - 51). 

3. Τις διατάξεις του π.δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδ'ότητας των Υπουργείων 
Προεδρίας της Κυβέρνησης και Δημόσιας Τάξης» (Α' - 
36). 

4. Τις διατάξεις του άρθρου 29Α του ν. 1558/1985 (Α' - 
137), που προστέθηκε με το άρθρο 27 του ν. 2081/1992 
(Α' -154), όπως αντικαταστάθηκε με το άρθρο 1 παρ. 2α 
του ν. 2469/1997 (Α' - 38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Την υπ, αριθμ. 358/1997 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Το άρθρο 19 του π.δ. 582/1984 αντικαθίσταται ως 
εξής: 

«Άρθρο 19 

Διεύθυνση Κρατικής Ασφάλειας. 

Η Διεύθυνση Κρατικής Ασφάλειας διαρθρώνεται εσω¬ 
τερικά στα εξής τμήματα: 

Ιο Τμήμα: Κοινωνικών και πολιτιστικών ζητημάτων. 

2ο Τμήμα: Προστασίας πολιτεύματος. 

3ο Τμήμα: Διακρατικών και διεθνών υποθέσεων. 

4ο Τμήμα: Όπλων και εκρηκτικών. 

5ο Τμήμα: Αρχείων». 

Άρθρο 2 

Μετά το άρθρο 22 του π.δ. 582/1984 προστίθεται άρ¬ 
θρο 22Α ως εξής: 

«Άρθρο 22Α 

4ο Τμήμα: Όπλων και εκρηκτικών 

Οι αρμοδιότητες του Τμήματος Όπλων και εκρηκτικών 
είναι οι ακόλουθες: 

α. Η προετοιμασία, σε συνεργασία με άλλους συναρμό- 
διους φορείς, νομοθετικών και διοικητικών πράξεων και η 
επεξεργασία κανόνων και μέτρων που αφορούν: 

(1) Τα όπλα, πυρομαχικά, εκρηκτικές ύλες, εκρηκτικούς 
μηχανισμούς και λοιπά συναφή αντικείμενα. 

(2) Τις φωτοβολίδες και τα πυροτεχνήματα. 

β. Η καθοδήγηση των περιφερειακών Υπηρεσιών στην 
εφαρμογή της ισχύουσας νομοθεσίας που αφορά τα αντι¬ 
κείμενα των περιπτώσεων (1) και (2) του προηγούμενου 
εδαφίου. 

γ. Η μελέτη και η εισήγηση τρόπων αντιμετώπισης των 
εγκλημάτων που αφορούν τα όπλα, πυρομαχικά, εκρηκτι¬ 
κές ύλες και εκρηκτικούς μηχανισμούς, φωτοβολίδες και 
πυροτεχνήματα. 

δ. Η μελέτη της σκοπιμότητας και της απόδοσης των 
μέτρων και των κυρώσεων κατά των παραβατών της νομο¬ 
θεσίας περί όπλων, πυρομαχικών, εκρηκτικών υλών και 
εκρηκτικών μηχανισμών, καθώς και της νομοθεσίας περί 
φωτοβολίδων και πυροτεχνημάτων. 

ε. Η παρακαολούθηση των διεθνών εξελίξεων στις μεθό¬ 
δους και τα μέσα αντιμετώπισης των παραβάσεων της νομο¬ 
θεσίας που διαλαμβάνεται στο προηγούμενο εδάφιο. 

στ. Η συλλογή και η επεξεργασία πληροφοριών και η 
ενημέρωση των Περιφερειακών Υπηρεσιών και λοιπών 
συναρμόδιων κρατικών αρχών για τα αντικείμενα που ανα¬ 


φέρονται στις περιπτώσεις (1) και (2) του εδαφίου α' του 
παρόντος άρθρου. 

ζ. Η συνεργασία με συναρμόδιους κρατικούς φορείς για 
την αντιμετώπιση θεμάτων που διαλαμβάνονται στις περι¬ 
πτώσεις (1) και (2) του εδαφίου α' του παρόντος άρθρου. 

η. Η ανταλλαγή πληροφοριών με τις αρμόδιες αρχές ξέ¬ 
νων κρατών και διεθνείς οργανισμούς για τα θέματα μετα¬ 
φοράς, διακίνησης και διαμετακόμισης όπλων και εκρη¬ 
κτικών γενικά, καθώς και για θέματα που αφορούν τη λει¬ 
τουργία των επιχειρήσεων του τομεά αυτού, σύμφωνα με 
τις διατάξεις του άρθρου 17 του π.δ. 455/1995 (Α' - 
268)». 

Άρθρο 3 

Μετά το ανωτέρω άρθρο 22Α προστίθεται άρθρο 22Β 
ως εξής: 

«Άρθρο 22Β 
5ο Τμήμα: Αρχείων 

Οι αρμοσιότητες του Τμήματος Αρχείων είναι οι ακό¬ 
λουθες: 

α. Η τήρηση του αρχειακού υλικού της Διεύθυνσης Κρα¬ 
τικής Ασφάλειας. 

β. Η υποδοχή και διακίνηση των εγγράφων στα Τμήματα 
της Διεύθυνσης και ο εφοδιασμός τους με αντίγραφα αυ¬ 
τών. 

γ. Η ενημέρωση και τήρηση των ευρετηρίων των αρ¬ 
χείων. 

δ. Η αρχειοθέτηση των εγγράφων. 

ε. Η εκκαθάριση των αρχείων και η καταστροφή των 
άχρηστων εγγράφων, σύμφωνα με την ισχύουσα νομοθε¬ 
σία. 

στ. Η καταγραφή και τήρηση του αρχείου δελτίων αστυ¬ 
νομικών ταυτοτήτων, οι οποίες εκδίδονται από τις περιφε¬ 
ρειακές Υπηρεσίες του Υπουργείου Δημόσιας Τάξης. 

ζ. Η μηχανογράφηση των αρχείων. 

η. Η παροχή πληροφοριών σε δικαστικές ή άλλες δημό¬ 
σιες αρχές». 

Άρθρο 4 

Το εδάφιο β' της παα. 1 του άρθρου 15 του π.δ. 95/ 
1987 αντικαθίσταται ως εξής: 

«β. Το Τμήμα Μεταγωγών Κρατουμένων είναι αρμόδιο 
για την ασφαλή μεταγωγή των κρατουμένων στις φυλακές 
και τα δικαστήρια και για τη συνοδεία χρηματαποστολών 
του δημοσίου εκτός των ορίων της Γ ενικής Αστυνομικής 
Διεύθυνσης Αττικής, καθώς και για τη μεταγωγή κρατου¬ 
μένων, των οποίων έχει αποφασισθεί η έκδοση, από τον 
κρατικό Αερολιμένα Αθηνών προς τις φυλακές ή αρχές 
της χώρας και αντίστροφα, από τις οποίες παραλαμβάνο- 
νται ή προς τις οποίες προορίζονται, ανάλογα με την πε¬ 
ριοχή ευθύνης του». 

Άρθρο 5 

Η παράγραφος 2 του άρθρου 14 του π.δ. 161/1988 
αντικαθίσταται ως εξής: 

«2. Για την εσωτερική διάρθρωση της Υποδιεύθυνσης 
και τις αρμοδιότητες των οικείων υπηρεσιακών μονάδων 

ισχύουν ανάλογα οι διατάξεις του άρθρου 15 παρ. 1 του 
π.δ. 95/1987, όπως ισχύουν κάθε φορά». 

Άρθρο 3 

Στην παράγραφο 8 του άρθρου 48 του π.δ. 161/1988 
προστίθεται εδάφιο ως εξής: 

«Επιπλέον, το Τμήμα Διοικητικού της Διεύθυνσης Τε¬ 
χνικών Εφαρμογών Νότιας Ελλάδος είναι αρμόδιο για την 
τήρηση και εφαρμογή του σχεδίου ασφαλείας των εγκα¬ 
ταστάσεων του συγκροτήματος Αμυγδαλέζας, καθώς και 
για τη φρούρηση αυτών, ενισχυόμενο προς τούτο και με 
προσωπικό των Υπηρεσιών που λειτουργούν στο ως άνω 
συγκρότημα». 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 19 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜ. ΤΑΞΗΣ 

ΓΕΏΡΓΙΟΣ ΡΩΜΑΙΟΣ 
-♦- 

ΣΥ ΜΒΑΣΕ ΙΣ 

(4) 

Για την τροποποίηση της από 8 Μαρτίου 1962 Σύμβασης 
μεταξύ του ΕΛΛΗΝΙΚΟΥ ΔΗΜΟΣΙΟΥ αφενός και της 
Εθνικής Τράπεζας της Ελλάδος, της Ελληνικής Εται¬ 
ρείας Χημικών Προϊόντων και Λιπασμάτων, της εται¬ 
ρείας ΟΟΜΡΑΟΝΙΕ ΟΕ 3ΑΙΝΤ ΟΟΒΑΙΝ και του Ανδρέα 
Μεντζελόπουλου αφετέρου για την ίδρυση εργοστα¬ 
σίου λιπασμάτων. 

Στην Αθήνα σήμερα στις 19 Σεπτεμβρίου 1997 μεταξύ 
αφενός του ΕΛΛΗΝΙΚΟΥ ΔΗΜΟΣΙΟΥ, που εκπροσωπεί¬ 
ται στην προκειμένη περίπτωση σύμφωνα με τις διατάξεις 
του άρθρου 4 του Ν. 4171/61, όπως αντικαταστάθηκε 
από το άρθρο 4 του Ν.Δ. 916/1971, της διάταξης του άρ¬ 
θρου 1 (παρ. 1) του Ν. 159/1975 και της 140/2.10.95 
απόφασης του Πρωθυπουργού, από τον Υπουργό Εθνικής 
Οικονομίας Γιάννο Παπαντωνίου, και αφετέρου της 
εδρεύουσας στην Αθήνα, επί της οδού Νίκης 4, εταιρείας 
με την επωνυμία «ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ 
ΕΛΛΑΔΟΣ ΑΒΕΕ» εκπροσωπουμένης στην προκειμένη 
περίπτωση από τον Σταμάτη Μαντζαβίνο δυνάμει του 
9/4.8.1997 Πρακτικού του Διοικητικού Συμβουλίου αυ¬ 
τής, του οποίου απόσπασμα επισυνάπτεται στην παρούσα 
Σύμβαση, συμφωνήθηκαν, συνομολογήθηκαν και έγιναν 
αποδεκτά τα εξής: 

Προοίμιο 

Οι ανωτέρω συμβαλλόμενοι αφού έλαβαν υπόψη: 

1. Την από 8 Μαρτίου 1962 Σύμβαση μεταξύ του ΕΛΛΗ¬ 
ΝΙΚΟΥ ΔΗΜΟΣΙΟΥ αφενός και της Εθνικής Τράπεζας της 
Ελλάδος, της Ελληνικής Ανωνώμου Εταιρείας Χημικών 
Προϊόντων και Λιπασμάτων, της εταιρείας ΟΟΜΡΑΟΝΙΕ 
ϋΕ 3ΑΙΝΤ ΟΟΒΑΙΝ και του Ανδρέα Μεντζελόπουλου αφε¬ 
τέρου όπως τροποποιήθηκε με τις από 22 Ιανουάριου 
1962,17 Ιουνίου 1964,2 Νοεμβρίου 1965,28 Αυγούστου 
1968 και 16 Μαΐου 1969 συμβάσεις μεταξύ του Ελληνικού 
Δημοσίου και της εταιρείας «ΧΗΜΙΚΑΙ ΒΙΟΜΗΧΑΝΙΚΑΙ 


ΒΟΡΕΙΟΥ ΕΛΛΑΔΟΣ» ΑΕ η οποία συνεστήθη βάσει του 
άρθρου 2 της από 8 Μαρτίου 1962 συμβάσεως και στην 
οποία μεταβιβάσθηκαν όλα τα δικαιώματα και οι υποχρεώ¬ 
σεις που απορρέουν από την Σύμβαση αυτή, για την 
ίδρυση εργοστασίου παραγωγής αζωτοφωσφορικών λιπα¬ 
σμάτων και συναφών χημικών προϊόντων. 

2. Τις από 25.7.1996,21.1.1997,4.6.1997,26.6.1997 
αιτήσεις της εταιρείας ΧΗΜΙΚΕΣ ΒΙΟΜΗΧΑΝΙΚΕΣ ΒΟ¬ 
ΡΕΙΟΥ ΕΛΛΑΔΟΣ ΑΒΕΕ για την παράταση του χρόνου που 
ορίζεται στο άρθρο 5 (παρ. 1) της από 8 Μαρτίου 1962 
Σύμβασης σχετικά με την υποχρέωση των εταιρειών να εκ¬ 
χωρήσουν στο Ελληνικό Δημόσιο με τη συναίνεσή του, 
όλες τις εγκαταστάσεις, μηχανικές και κτιριακές, γήπεδα 
και λοιπά περιουσιακά στοιχεία, εν γένει, του εργοστασίου 
που θα ιδρυθεί. 

3. Την από 9 Ιουλίου 1997 ομόφωνη γνώμη της Επιτρο¬ 
πής του άρθρου 3 του Ν.Δ. 2687/53 για την παράταση του 
χρόνου που ορίζεται στο άρθρο 5 (παρ. 1) της ανωτέρω 
από 8 Μαρτίου 1962 Σύμβασης. 

4. Το 57205/4339/23.7.1997 έγγραφο της Διεύθυν¬ 
σης Κεφαλαίων Εξωτερικού και Προσέλκυσης Ιδιωτικών 
Επενδύσεων του ΥΠΕΘΟ με το οποίο κοινοποιήθηκε στην 
εταιρεία η ανωτέρω γνωμοδότηση της Επιτροπής. 

5. Την από 19.8.1997 επιστολή της εταιρείας περί απο¬ 
δοχής της ανωτέρω γνωμοδότησης. 

Άρθρο 1 

1. Η οριζόμενη στην παρ. 1 του άρθρου 5 της από 8 
Μαρτίου 1962 Σύμβασης μεταξή του ΕΛΛΗΝΙΚΟΥ ΔΗ¬ 
ΜΟΣΙΟΥ αφενός και της Εθνικής Τράπεζας της Ελλάδος, 
της Ελληνικής Ανωνύμου Ετιαρείας Χημικών Προϊόντων 
και Λιπασμάτων της Εταιρείας ΟΟΜΡΑΟΝΙΕ ϋΕ 5ΑΙΝΤ 
ΟΟΒΑΙΝ και του Ανδρέα Μεντζελόπουλου προθεσμία, 
κατά την οποία οι εταιρείες υποχερούνται να εκχωρήσουν 
προς το Ελληνικό Δημόσιο μετά από συναίνεσή του, όλες 
τις εγκαταστάσεις, μηχανικές καικ κτιριακές, γήπεδα και 
λοιπά περιουσιακά στοιχεία εν γένει του εργοστασίου που 
θα ιδρυθεί, παρατείνεται επί μία δεκαετία από την λήξη 
της, ήτοι μέχρι 31 Δεκεμβρίου 2024 με τον όρο ότι η συ- 
σταθείσα δυνάμει του άρθρου 2 της Σύμβασης εταιρεία 
ΧΗΜΙΚΕΣ ΒΙΟΜΗΧΑΝΙΚΕΣ ΒΟΡΕΙΟΥ ΕΛΛΑΔΟΣ ΑΒΕΕ, 
θα πραγματοποιήσει δι’ ιδίων κεφαλαίων από το 1997 μέ¬ 
χρι και το έτος 2001 επενδύσεις ύψους 4.650.000.000 
δρχ. που θα αναφέρονται σε εκσυγχρονισμούς των υπαρ- 
χουσών εγκαταστάσεων και σε επεκτάσεις των επιχειρη¬ 
ματικών της δραστηριοτήτων. 

2. Η Εταιρεία ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛ¬ 
ΛΑΔΟΣ ΑΒΕΕ υποχρεούται να υποβάλλει στο Υπουργείου 
Εθνικής Οικονομίας (Δ/νση Κεφαλαίων Εξωτερικού και 
Προέλκυσης Ιδιωτικών Επενδύσεων) το βραδύτερο εντός 
τεσσάρων (4) μηνών από το πέρας εκάστου διαχειριστικού 
έτους στοιχεία για την παρακολούθηση εκπληρώσεως του 
όρου της προηγουμένης παραγράφου. 

Άρθρο 2 

1. Οι μη τροποιοιούμενες διατάξεις της από 8 Μαρτίου 

1962 Σύμβασης διατηρούνται σε ισχύ. 

2. Η ισχύς της παρούσας αρχίζει από την δημοσείευσή 
της στην Εφημερίδα της Κυβέρνησης. 

Οι Συμβαλλόμενοι 

Για το Ελληνικό Δημόσιο Για την Εταιρεία 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΠΑΝΟΣ ΠΑΠΑΝΤΩΝΙΟΥ ΣΤΑΜ. ΜΑΝΤΖΑΒΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



